CELEX: C2006/096/03
Language: el
Date: 2006-04-22 00:00:00
Title: Υποθέσεις C-37/06 και C-58/06: Αιτήσεις για την έκδοση προδικαστικής αποφάσεως που υπέβαλε το Finanzgericht Hamburg με διατάξεις της  10ης  και της  12ης Ιανουαρίου 2006  στις υποθέσεις Viamex Agrar Handels GmbH (C-37/06) και ZVK Zuchtvieh-Kontor GmbH (C-58/06) κατά Hauptzollamt Hamburg-Jonas

22.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/2
            
         Αιτήσεις για την έκδοση προδικαστικής αποφάσεως που υπέβαλε το Finanzgericht Hamburg με διατάξεις της 10ης και της 12ης Ιανουαρίου 2006 στις υποθέσεις Viamex Agrar Handels GmbH (C-37/06) και ZVK Zuchtvieh-Kontor GmbH (C-58/06) κατά Hauptzollamt Hamburg-Jonas
   (Υποθέσεις C-37/06 και C-58/06)
   (2006/C 96/03)
   Γλώσσα διαδικασίας: η γερμανική
   Με διατάξεις της 10ης και της 12ης Ιανουαρίου 2006, οι οποίες περιήλθαν στη Γραμματεία του Δικαστηρίου των Ευρωπαϊκών Κοινοτήτων στις 23 Ιανουαρίου και στις 3 Φεβρουαρίου 2006, το Finanzgericht Hamburg (Γερμανία) στο πλαίσιο των διαφορών Viamex Agrar Handels GmbH (C-37/06) και ZVK Zuchtvieh-Kontor GmbH (C-58/06) κατά Hauptzollamt Hamburg-Jonas, που εκκρεμούν ενώπιόν του, ζητεί από το Δικαστήριο την έκδοση προδικαστικής απόφασης επί των εξής ερωτημάτων:
   
               1)
            
            
               Είναι το άρθρο 1 του κανονισμού 615/98 (1) έγκυρο, καθόσον εξαρτά τη χορήγηση της επιστροφής κατά την εξαγωγή από το αν έχει τηρηθεί η οδηγία 91/628/ΕΟΚ (2) για την προστασία των ζώων κατά τη μεταφορά;
            
         
               2)
            
            
               Σε περίπτωση καταφατικής απάντησης στο παραπάνω ερώτημα: Συμβιβάζεται με την αρχή της αναλογικότητας η διάταξη του άρθρου 5, παράγραφος 3, του κανονισμού 615/98, κατά την οποία δεν πληρώνεται επιστροφή κατά την εξαγωγή για τα ζώα για τα οποία η αρμόδια αρχή θεωρεί, έχοντας υπόψη οποιοδήποτε άλλο στοιχείο το οποίο διαθέτει σχετικά με την τήρηση των διατάξεων του άρθρου 1 του κανονισμού 615/98, ότι δεν έχει τηρηθεί η οδηγία για την προστασία των ζώων κατά τη μεταφορά;
            
         
      (1)  ΕΕ L 82, σ. 19.
   
      (2)  EE L 340, σ. 17.